Tiesas (piektā palāta) 2025. gada 27. novembra spriedums (Okrožno sodišče v Ljubljani – Slovēnija) – YO/SVEMA TRADE, d. o. o.
(Lieta C-567/24 1, Svema Trade)
(Lūgums sniegt prejudiciālu nolēmumu – Sabiedrību tiesības – Direktīva 2004/25/EK – Obligātais pārņemšanas piedāvājums – Atpirkšanas tiesības no vērtspapīru turētājiem – Mazākumdalībnieku aizsardzība – 15. panta 5. punkta trešā daļa – Piedāvājumā piedāvātā atlīdzība, kas tiek uzskatīta par taisnīgu – Atspēkojama prezumpcija)
Tiesvedības valoda – slovēņu
Iesniedzējtiesa
Okrožno sodišče v Ljubljani
Pamatlietas puses
Prasītājs: YO
Atbildētāja: SVEMA TRADE, d. o. o.,
piedaloties sabiedrības HRAM Holding d.d. mazākumdalībniekiem,
Rezolutīvā daļa
Eiropas Parlamenta un Padomes Direktīvas 2004/25/EK (2004. gada 21. aprīlis) par pārņemšanas piedāvājumiem 15. panta 5. punkta trešā daļa
jāinterpretē tādējādi, ka
šajā tiesību normā noteiktā prezumpcija, saskaņā ar kuru obligātajā pārņemšanas piedāvājumā piedāvātā atlīdzība par sabiedrības vērtspapīriem ir taisnīga, jāuzskata par atspēkojamu prezumpciju, ko var atspēkot tādos apstākļos kā tie, kuri paredzēti šīs direktīvas 5. panta 4. punkta otrajā daļā vai kurus saskaņā ar pēdējo minēto tiesību normu noteikusi attiecīgā dalībvalsts, ar nosacījumu, ka šie apstākļi šīs dalībvalsts uzraudzības iestādei nav darīti zināmi, lai tiktu veikta iepriekšējā obligātā publiskā pārņemšanas piedāvājuma cenas pielāgošana, vai ka tie rodas tikai pēc šī piedāvājuma slēgšanas, kad šāda pielāgošana vairs nav iespējama.
____________
1 OV C, C/2024/6918.